སྐབས་འགར་ཐ་སྙད་གཅིག་ལ་ཡུལ་སྐད་ཀྱི་དབང་གིས་དོན་ལྡོག་ཡོད་པའང་སྲིད།དཔེར་ན།ཨམ་སྐད་དུཐོནཞེས་པ་ས་གཞན་ཞིག་ནས་ཚུར་སླེབས་པའི་དོན་ལ་གོ་སྟེ།ང་ལ་ཡུལ་ལ་ཐོན།ང་སློབ་གྲྭར་ཐོན་ལྟ་བུ་སློབ་གྲྭར་སླེབས་པར་གོ་མོད།དབུས་གཙང་དུ་དེའི་དོན་ཨམ་སྐད་དང་ལྡོག་ཡོད་པ་སྟེ།ང་ཡུལ་ལས་ཐོན།ལྟ་བུ།གོང་གི་གནས་ཚུལ་དེ་འདྲའི་སྐབས་སུ་སླེབས་ལྟ་བུ་ཀུན་གྱིས་གོ་བ་ལོན་ཐུབ་པ་དེ་འདྲ་བྲིས་ན་བཟང་།གཞན་ཡུལ་ལུང་ཞིག་གི་ཆེས་སྤྱིར་བཏང་བའི་ཐ་སྙད་ཅིག་གཞན་ཞིག་ནས་ཚིག་བཙོག་ཏུ་འགྱུར་བའང་ཡོད་པས་དེ་རིགས་ལ་གཟབ་དགོས།དཔེར་ན།ཨམ་སྐད་དུསྐས་ལ་འཛེགས་ཀྱི་འཛེགས་ལ་འཁྲིག་པ་སྤྱོད་པའི་དོན་ཡང་ཡོད་པ་ལྟ་བུ་དང་།ཀུ་ཤུནི་ལུང་པ་ལ་ལར་སྐྱེས་པའི་ཕོ་མཚན་ཀེར་མི་ཐུབ་པ་དེའི་རིགས་ལ་གོ་བའང་ཡོད་པས།ལོ་ཙཱ་བ་ཞིག་ཡིན་ཚེ་ཡུལ་སྐད་སོ་སོར་ངེས་ཆ་ཅུང་ཟད་ངེས་པར་དགོས།